
54 DR 31.10.2011 

 
MOSTI percaya saranan tersebut akan membolehkan penyertaan lebih aktif 

dari semua lapisan masyarakat, bukan sahaja di peringkat Persekutuan tetapi juga di 
peringkat negeri. Walau bagaimanapun berdasarkan program yang telah dilaksanakan 
oleh MOSTI melalui Yayasan Inovasi Malaysia (YIM), objektif yang sama boleh dicapai 
dengan kos yang lebih efektif melalui jaringan kerja secara meluas dengan agensi dan 
badan-badan di peringkat negeri. Setakat ini kerajaan negeri dan agensi-agensi yang 
berkaitan selaku rakan strategik telah menunjukkan kerjasama yang amat memuaskan.  

Kaedah yang digunakan oleh MOSTI dan Yayasan Inovasi Malaysia adalah 
selaras dengan saranan Ahli Yang Berhormat Bukit Katil supaya Jejak Inovasi 
diperluaskan kepada belia dan persatuan belia di semua peringkat. MOSTI melalui 
Yayasan Inovasi Malaysia telah pun mengenal pasti belia termasuk belia dari kampung 
sebagai peserta Jejak Inovasi. Contohnya, golongan belia dari Politeknik Merlimau, 
Melaka dan Mukah, GIATMARA, UiTM, Institut Kemahiran Belia (IKM) dan belia dari 
pertubuhan belia serta sukarelawan setempat telah menyertai Jejak Inovasi di Melaka, 
Sabah dan juga Sarawak.  

Berkaitan Yayasan Inovasi Malaysia, Ahli Yang Berhormat dari Permatang 
Pauh mendakwa Yayasan Inovasi Malaysia (YIM) dipimpin oleh ahli korporat kaya 
seperti Tan Sri Lim Kok Thay yang rapat dengan Yang Amat Berhormat Perdana 
Menteri. Untuk makluman, tadbir urus YIM dipantau oleh sebelas orang Ahli Lembaga 
Pemegang Amanah ataupun Board of Trustees, dengan izin. Pelantikan Ahli Board of 
Trustees YIM berasaskan kepada pengetahuan, kepakaran dan pengalaman sama ada 
atas kapasiti peribadi atau mewakili organisasi. Faktor kekayaan dan parti politik bukan 
merupakan kriteria pelantikan Board of Trustees. Ahli Board of Trustees YIM tidak 
menerima sebarang ganjaran kewangan sebaliknya melaksanakan tugas secara 
sukarela dan menyumbang buah fikiran serta pandangan dalam menentukan hala tuju 
dan pelaksanaan program-program YIM. Untuk makluman Ahli Yang Berhormat, Tan 
Sri Lim Kok Thay tidak lagi menjadi ahli dalam Board of Trustees YIM sejak awal tahun 
ini. 

Saya juga ingin menjelaskan kepada Ahli Yang Berhormat Permatang Pauh 
bahawa peruntukan kewangan RM100 juta yang diumumkan oleh Yang Amat 
Berhormat Perdana Menteri baru-baru ini bukannya khusus bagi YIM. Akan tetapi 
adalah untuk membiayai pelbagai program dan aktiviti Gerakan Inovasi Nasional 2012 
yang diterajui oleh pelbagai kementerian dan agensi serta badan-badan bukan 
kerajaan. MOSTI melalui YIM hanya menerajui program Jejak Inovasi dan World 
Innovation Forum sahaja.  

Berkaitan dengan inovasi akar umbi ataupun Jejak Inovasi, Ahli Yang 
Berhormat Tangga Batu... 

Tuan Mohd. Yusmadi Mohd. Yusoff [Balik Pulau]: Yang Berhormat 
Timbalan Menteri, sedikit penjelasan boleh? 

Yang Berhormat Timbalan Menteri, mengenai dana RM100 juta sebelum ke 
tajuk yang lain. Yang Berhormat Timbalan Menteri, saya mohon penjelasan Yang 
Berhormat Timbalan Menteri dan mungkin meleraikan keresahan pengkarya-pengkarya 
seni. Mereka ingin mendapat penjelasan daripada Yang Berhormat Timbalan Menteri 
adakah dana RM100 juta ini hanya merujuk kepada dengan izin, science related 
innovation? Ini kerana bagi mereka kelompok-kelompok yang bergiat di dalam gerak 
kerja seni dan kreatif yang lain juga perlu diberi perhatian. Jadi mereka bertanyakan 
kepada kita dan saya perlukan Yang Berhormat Timbalan Menteri pun menjelaskan 
kerana bagi mereka, mereka juga mahu terlibat di dalam agenda inovasi. Adakah ianya 
hanya berkaitan dengan science related innovation ataupun kerja-kerja kreatif yang 
lain? Mohon penjelasan.  

Datuk Haji Fadillah bin Yusof: Yang Berhormat Balik Pulau, seperti mana 
saya katakan tadi RM100 juta diperuntukkan untuk pelbagai kementerian. MOSTI 
hanya bertanggungjawab melalui Yayasan Inovasi Malaysia pertama untuk Jejak 
Inovasi dan keduanya untuk World Innovation Forum. Akan tetapi saya kira 
keseluruhan RM100 juta tersebut merangkumi pelbagai aktiviti kementerian. Saya kira 
apa yang dibangkitkan oleh Yang Berhormat Balik Pulau mungkin sangat sesuai 
dijalankan melalui Kementerian Penerangan, Komunikasi dan Kebudayaan. Terima 
kasih. Jadi Ahli Yang Berhormat Tangga Batu menyarankan supaya produk inovasi 
akar umbi khususnya hasil daripada program Jejak Inovasi dikomersialkan.  



MOSTI percaya saranan tersebut akan membolehkan penyertaan lebih aktif. dari semua lapisan masyarakat, bukan sahaja di peringkat Persekutuan tetapi juga di peringkat negeri. Walau bagaimanapun berdasarkan program yang telah dilaksanakan oleh MOSTI melalui Yayasan Inovasi Malaysia (YIM), objektif yang sama boleh dicapai dengan kos yang lebih efektif melalui jaringan kerja secara meluas dengan agensi dan badan-badan di peringkat negeri. Setakat ini kerajaan negeri dan agensi-agensi yang berkaitan selaku rakan strategik telah menunjukkan kerjasama yang amat memuaskan. Kaedah yang digunakan oleh MOSTI dan Yayasan Inovasi Malaysia adalah selaras dengan saranan Ahli Yang Berhormat Bukit Katil supaya Jejak Inovasi diperluaskan kepada belia dan persatuan belia di semua peringkat. MOSTI melalui Yayasan Inovasi Malaysia telah pun mengenal pasti belia termasuk belia dari kampung sebagai peserta Jejak Inovasi. Contohnya, golongan belia dari Politeknik Merlimau, Melaka dan Mukah, GIATMARA, UiTM, Institut Kemahiran Belia (IKM) dan belia dari pertubuhan belia serta sukarelawan setempat telah menyertai Jejak Inovasi di Melaka, Sabah dan juga Sarawak. Berkaitan Yayasan Inovasi Malaysia, Ahli Yang Berhormat dari Permatang Pauh mendakwa Yayasan Inovasi Malaysia (YIM) dipimpin oleh ahli korporat kaya seperti Tan Sri Lim Kok Thay yang rapat dengan Yang Amat Berhormat Perdana Menteri. Untuk makluman, tadbir urus YIM dipantau oleh sebelas orang Ahli Lembaga Pemegang Amanah ataupun Board of Trustees, dengan izin. Pelantikan Ahli Board of Trustees YIM berasaskan kepada pengetahuan, kepakaran dan pengalaman sama ada atas kapasiti peribadi atau mewakili organisasi. Faktor kekayaan dan parti politik bukan merupakan kriteria pelantikan Board of Trustees. Ahli Board of Trustees YIM tidak menerima sebarang ganjaran kewangan sebaliknya melaksanakan tugas secara sukarela dan menyumbang buah fikiran serta pandangan dalam menentukan hala tuju dan pelaksanaan program-program YIM. Untuk makluman Ahli Yang Berhormat, Tan Sri Lim Kok Thay tidak lagi menjadi ahli dalam Board of Trustees YIM sejak awal tahun ini. Saya juga ingin menjelaskan kepada Ahli Yang Berhormat Permatang Pauh bahawa peruntukan kewangan RM100 juta yang diumumkan oleh Yang Amat Berhormat Perdana Menteri baru-baru ini bukannya khusus bagi YIM. Akan tetapi adalah untuk membiayai pelbagai program dan aktiviti Gerakan Inovasi Nasional 2012 yang diterajui oleh pelbagai kementerian dan agensi serta badan-badan bukan kerajaan. MOSTI melalui YIM hanya menerajui program Jejak Inovasi dan World Innovation Forum sahaja. Berkaitan dengan inovasi akar umbi ataupun Jejak Inovasi, Ahli Yang Berhormat Tangga Batu... Tuan Mohd. Yusmadi Mohd. Yusoff [Balik Pulau]: Yang Berhormat Timbalan Menteri, sedikit penjelasan boleh?. Yang Berhormat Timbalan Menteri, mengenai dana RM100 juta sebelum ke tajuk yang lain. Yang Berhormat Timbalan Menteri, saya mohon penjelasan Yang Berhormat Timbalan Menteri dan mungkin meleraikan keresahan pengkarya-pengkarya seni. Mereka ingin mendapat penjelasan daripada Yang Berhormat Timbalan Menteri adakah dana RM100 juta ini hanya merujuk kepada dengan izin, science related innovation? Ini kerana bagi mereka kelompok-kelompok yang bergiat di dalam gerak kerja seni dan kreatif yang lain juga perlu diberi perhatian. Jadi mereka bertanyakan kepada kita dan saya perlukan Yang Berhormat Timbalan Menteri pun menjelaskan kerana bagi mereka, mereka juga mahu terlibat di dalam agenda inovasi. Adakah ianya hanya berkaitan dengan science related innovation ataupun kerja-kerja kreatif yang lain? Mohon penjelasan. Datuk Haji Fadillah bin Yusof: Yang Berhormat Balik Pulau, seperti mana saya katakan tadi RM100 juta diperuntukkan untuk pelbagai kementerian. MOSTI hanya bertanggungjawab melalui Yayasan Inovasi Malaysia pertama untuk Jejak Inovasi dan keduanya untuk World Innovation Forum. Akan tetapi saya kira keseluruhan RM100 juta tersebut merangkumi pelbagai aktiviti kementerian. Saya kira apa yang dibangkitkan oleh Yang Berhormat Balik Pulau mungkin sangat sesuai dijalankan melalui Kementerian Penerangan, Komunikasi dan Kebudayaan. Terima kasih. Jadi Ahli Yang Berhormat Tangga Batu menyarankan supaya produk inovasi akar umbi khususnya hasil daripada program Jejak Inovasi dikomersialkan.